Ko atýpe oñehendúkuri Dr. Amalio Benítez-pe omombe’uva’ekue mba’e mba’épa ojejapókuri peteî ary pukukuépe; upekuévo, ha’e omoĝuahêkuri heta aguyje umi chupe oipytyvôva’ekuépe. He’íkuri oñeñanduporâhague motenondehárarô ha maymávante oñandukahaguékuri chupe ipy’arory. Upéikatu oñe’êkuri Dr. Mario Amelio Melgarejo, ojupíva motenondehára pyahúrô ha oisâmbyhýtava ko aty peteî ary pukukue (2013-2014). Ha’e omyesakâkuri umi mba’e omotenondeséva ha he’i avei oñeha’âtaha omombareteve pe angirû reko ko Rotary-pe.